Me at the zoo
"Me at the zoo" (azərb. Mən zooparkda‎) — 23 aprel 2005-ci ildə "YouTube" platformasına yüklənilmiş ilk video. Videoda həmin vaxt 25 yaşında olan "YouTube"-un həmqurucusu Caved Kərim[ing.] Kaliforniyadakı San-Dieqo Zooparkındakı[ing.] iki filin qarşısında dayanıb onların çox uzun xortumları olduğunu qeyd edir. 7 avqust 2024-cü il etibarilə videoya 329 milyondan çox baxış sayı gəlib. Videonu Kərimin kamerası ilə onun orta məktəb yoldaşı Yakov Lapitski çəkib. Jurnalistlər "Me at the zoo" adlı videonu "YouTube"-un həvəskar kontentinə nümunə kimi qəbul edirlər. Bir neçə nəşr onu veb-saytın tarixində ən vacib video kimi təqdim edir.